Službene novine Kantona Sarajevo, broj 33/17 [24.8.2017.]

Na osnovu člana 12. tačka b), člana 18. tačka b) Ustava Kantona Sarajevo ("Službene novine Kantona Sarajevo", br. 1/96, 2/96, 3/96, 16/97, 14/00, 4/01, 28/04 i 6/13) i člana 59. stav (3) Okvirnog Zakona o osnovnom i srednjem obrazovanju u Bosni i Hercegovini ("Službeni glasnik BiH", br. 18/03), Skupština Kantona Sarajevo, na sjednici održanoj dana 31.07.2017. godine, donijela je 

**ZAKON**  
**O IZMJENAMA I DOPUNAMA ZAKONA O OSNOVNOM ODGOJU I OBRAZOVANJU** 

**Član 1.**

U članu 97. Zakona o osnovnom odgoju i obrazovanju ("Službene novine Kantona Sarajevo", broj 23/17) stav (2) mijenja se i glasi:   
  
(2) Ako radnik iz stava (1) ovog člana ima ugovor o radu na neodređeno radno vrijeme u školi, na njegov će zahtjev ugovor o radu mirovati četiri godine, a najduže za vrijeme trajanja dva uzastopna mandata na poziciji direktora škole. 

**Član 2.**

U članu 121. dodaje se novi stav (1) koji glasi:   
  
(1) Lica sa završenim I ciklusom bolonjskog visokoobrazovnog procesa i višom stručnom spremom, koja su na dan stupanja na snagu ovog zakona ispunjavala uslove stručne spreme za zasnivanje radnog odnosa u školama na poslovima nastavnika, do 01.09.2020. godine mogu konkurisati za prijem u škole i biti primljeni na te poslove.   
  
Postojeći st. (1), (2), (3), (4) i (5) postaju st. (2), (3), (4), (5) i (6). 

**Član 3. (Stupanje na snagu i primjena)**

Ovaj zakon stupa na snagu narednog dana od dana objavljivanja u "Službenim novinama Kantona Sarajevo", a primjenjivat će se od školske 2017/2018. godine. 

Broj 01-02-25015/17  
31. jula 2017. godine  
Sarajevo

Predsjedateljica  
Skupštine Kantona Sarajevo  
Prof. **Ana Babić**, s. r.